Sveiki!

Pamanīju nesenā laikā iezīmētos `highway=busway` kā piemēram https://www.openstreetmap.org/way/1292431253 šajā izmaiņā. Lūgums šādi ceļus neatzīmēt - šis tegs ir domāts speciāli izbūvētai atdalītai infrastruktūrai publiskajam transportam gar un starp ceļiem, kur tas var pārvietoties ātrāk nesastopoties ar pārējo satiksmi. Latvijā šādu ceļu, cik zinu, nav ne viena (nākotnē, piemēram Rīgā plānota t.s. "metrobusa līnija", kas tad tiešām būtu busway). Sīki piebraucami ceļi un autoostu ceļi nav autobusu tranzītceļi, bet parasti sīki servisa ceļi/laukumi, kur var tad arī būt dažādi liegumi citiem transporta veidiem. Piemēram, pieturvietās drīkst apstāties jebkurš, bet busway tegs pēc būtības to liedz.

https://wiki.openstreetmap.org/wiki/Tag:highway=busway#Similar_infrastructure

Un otrkārt, fiziski neatdalītas ceļa joslas kā pieturvietas noteikti nav atsevišķi ceļi, piemēram https://www.openstreetmap.org/way/1286670279 vai https://www.openstreetmap.org/way/1286099163 . Šādi joslas var nodalīt, ja tur ir fiziska barjera, zāles gabals, satiksmes mierinājumi, arī stabiņi vai vismaz apmale. Bet viena laida ceļi, kur ir vienkārši pieturas, netiek zīmēti šādi - te gan maršrutēšana ir nepareiza, gan pieturas piesaiste ceļam, gan maršruta ceļu norādes, gan ģeometrija, gan karšu renderēšana. Un piemēram šādi https://www.openstreetmap.org/way/1291554517 zīmēt divus ceļus vienu pa virsu otram noteikti nevar - te papildus ir arī navigācijas kļūdas ar asu leņķi un pārklājošos ceļa ģeometriju.

Diemžēl pa pēdējo mēnesi ir sakrājies daudz šādu izmaiņu un šiem visiem ceļiem ir piesaistītas relācijas, tāpēc masveidā izlabot es to uzreiz nevarēšu. Atcelt izmaiņas arī noteikti negribētos. Bet šādi gadījumi ir jāizlabo, jo pašlaik tas veido nekorektus datos.

Es pieminēšu par šiem busway Zulipā, lai iespējams apspriestu kā labāk rīkoties.